### | | | | --- | --- | | | | | --- | | **Byråd** 28. februar 2017 Sagsnr. 710-2007-48911 Dok.nr. 710-2017-52620 Sagsbehandler DPGILA | | 21.                 Høring af Region Midtjyllands psykiatriplan 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, SS-U, AU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til [adresse]
Kommunes høringssvar til Region Midtjyllands psykiatriplan 2017. Der er
høringsfrist 6. marts 2017. Udkast til høringssvar er vedlagt som bilag.

Psykiatriplanen er tænkt som en strategisk plan, der udstikker
retningen for udvikling af behandlingen af mennesker med psykisk sygdom i
Region Midtjylland de kommende år. Psykiatriplan 2017 bygger videre på de
tidligere psykiatriplaner. De konkrete initiativer vil blive udmøntet via
årsplaner, hvor der udpeges konkrete indsatsområder for de kommende år.

Visionen er som i de tidligere psykiatriplaner ”Bedre
behandling og længere liv til flere med psykisk sygdom”. Der tilføjes nu ”på
patientens præmisser”, som er den overordnede vision for hele sundhedsvæsenet i
Region Midtjylland. Dermed markeres, at alle handlinger og indsatser skal have
patientens perspektiv for øje, samt at behandlinger i psykiatrien og somatikken
tænkes endnu mere sammen.

Sundhedskoordinationsudvalget i [adresse] blev på deres
møde 28. november 2016 orienteret om psykiatriplanen. De kommunale medlemmer af
udvalget ønskede en fælles kommunal drøftelse af de midtjyske kommuners
høringssvar. Som inspiration til de enkelte kommuners høringssvar har KKR
[adresse] sendt et notat, hvor de kommer med forslag til emner, som
kommunerne kan være opmærksomme på i relation til psykiatriplanen. Notatet
vedlægges som bilag til orientering.

**VURDERING**

[adresse] er enig i det øgede fokus på ”patientens
præmisser”, som forhåbentlig vil medvirke til et mere sammenhængende
patientforløb for den enkelte borger.

[adresse] finder, at psykiatriplanen bærer præg af
at være hensigtserklæringer/politikker frem for en strategisk plan, der
angiver, hvordan regionen vil udvikle psykiatrien de kommende år. Planen
indeholder kun få konkrete initiativer, og [adresse] ser derfor frem
til, at det samlede indhold i planen omsættes til praksis med inddragelse af de
midtjyske kommuner.

I planen harmoniseres de sidste af kommunernes geografiske
tilhørsforhold til de psykiatriske afdelinger (optageområder), så de alle
matcher somatikkens optageområder. [adresse] har forskellige
optageområder inden for somatik og psykiatri. For somatikkens vedkommende
Regionshospitalet Randers og for psykiatriens vedkommende [adresse]
Universitetshospital Risskov. [adresse] ønsker at fastholde den
nuværende opdeling. Ønsket om tilknytning til Risskov er primært begrundet i
adgangen til flere specialer, børne- og unge behandling, hvor [adresse]
Randers kun behandler borgere over 18 år, samt markant bedre muligheder for
kollektiv transport for flertallet af Favrskov Kommunes borgere til [adresse].

Af planen fremgår det, at Region Midtjylland vil invitere og
opfordre til et styrket samarbejde på tværs af sektorer og bidrage til, at der
skabes nye samarbejdsformer med fokus på den bedste kvalitet og sammenhæng i
indsatsen for mennesker med psykisk sygdom.

[adresse] ser frem til dette, ikke mindst til hvordan
Region Midtjylland påtænker at skabe ligeværdighed i samarbejdet, således at
positive erfaringer kan udveksles til og fra begge sektorer.

[adresse] er enig i behovet for en klar
opgavefordeling og koordinering af forløb for børn og unge. I dag opleves
ansvarsfordelingen at være uklar, jf. høringssvaret.

[adresse] anerkender Region Midtjyllands fokus på
samarbejde med kommunernes arbejdsmarkedsområder, da en plads på
arbejdsmarkedet er væsentlig for den enkeltes livskvalitet.

**ØKONOMI**

Den manglende konkretisering af de videre indsatser gør det
vanskeligt at vurdere de økonomiske konsekvenser af planen.

Siden 2013 har der generelt været en stigning i udgifterne
til behandling af Favrskov Kommunes borgere på [adresse] psykiatriske
afdelinger. Specielt udgifterne til ambulant behandling er steget fra 3 mio.
kr. i 2013 til forventet 5,1 mio. kr. i 2016. Tallene for 2016 er skønnede, da
der pt. kun er oplysninger til og med november 2016.

Udgifterne til indlæggelser er steget fra 1,4 mio. kr. i
2013 til forventet 1,7 mio. kr. i 2016.

Udgifterne er en del af den aktivitetsbestemte
medfinansiering, som er det Favrskov Kommune betaler for borgernes brug af det
regionale sundhedsvæsen.

I 2013 var der i alt 743 borgere, der var i kontakt med
regionspsykiatrien. I 2015 var dette tal steget til 990 borgere. Samtidig er
antallet af kontakter pr. borger steget fra 8,29 til 9,21. Der foreligger ikke
tal for 2016 endnu.

[adresse] udgifter til området er steget
forholdsvist mere end de øvrige kommuner i regionen (44,8 % mod et midtjysk
gennemsnit på 25,4 %). Men til trods for denne stigning er Favrskov Kommunes
udgifter fortsat på et lavere niveau end gennemsnittet i den midtjyske region.
I 2015 var Favrskov Kommunes udgifter pr. borger til psykiatri således 139 kr.
mod et gennemsnit af de midtjyske kommuner på 173 kr.

Psykiatrien i [adresse] har pr. 1. september 2015
indført en udrednings- og behandlingsret inden for 30 dage, som formentlig også
er en del af begrundelsen for stigningen i udgifter.

[adresse] er opmærksom på tiltag, som kan reducere
udviklingen i udgifterne til den kommunale medfinansiering på psykiatriområdet.
Det sker ved at have fokus på kommunale indsatser, der nedbringer antallet af
borgere, der har behov for at modtage behandling i regionspsykiatrien.
Eksempelvis er tilbuddet på Harrebakken til borgere med psykiatriske
problemstillinger blevet udvidet, så flere kan gøre brug af akutfunktioner,
herunder akutpladser og akuttelefonen. Et andet tiltag er et tilbud til voksne
med ADHD om at komme i en [adresse], hvor de kan få sparring, råd og
vejledning.

**INDDRAGELSE**

[adresse] høringssvar er sendt i høring hos
Handicaprådet. Handicaprådets høringssvar vil foreligge til udvalgets
behandling.

**INDSTILLING**

Direktøren for Social og Sundhed indstiller til Byrådet:

1.    At høringssvaret til
Region Midtjyllands psykiatriplan 2017 godkendes.

**BESLUTNING**

***Social- og Sundhedsudvalget, 7. februar 2017:***

Fraværende:Ingen

Indstilles godkendt med den præcisering, at det tilføjes til
høringssvaret, at Favrskov Kommune finder det positivt, at det fremadrettet er
planen, at psykisk syge borgere indlægges via Regionens fem nye akuthospitaler,
da det er med til at sikre, at borgere med psykiske sygdomme også udredes
somatisk.

***Børne- og Skoleudvalget, 6. februar 2017:***

Fraværende:Michelle Karlsen

Indstilles godkendt.

***Arbejdsmarkedsudvalget, 8. februar 2017:***

Fraværende:Ingen

Indstilles godkendt.

***Borgmestersekretariatet, 16. februar 2017:***

Udkast til høringssvar er opdateret med den præcisering
Social- og Sundhedsudvalget indstillede på deres møde 7. februar 2017.

***Økonomiudvalget, 22. februar 2017:***

Fraværende:Ingen

Indstillingen fra [adresse] og Sundhedsudvalget indstilles
godkendt.

**Bilag**

|  |  |
| --- | --- |
| Høringsbrev Region Midtjyllands psykiatriplan 2017- | 710-2016-417994 |
| Region Midtjylland psykiatriplan 2017 (høringsudkast) | 710-2016-417995 |
| KKR [adresse] notat i forhold til Region Midtjyllands høring af Psykiatriplan 2017 | 710-2017-18601 |
| Høringssvar fra Handicaprådet til Region Midtjyllands psykiatriplan | 710-2017-32757 |
| Udkast Høringssvar til psykiatriplan for Region Midtjylland 2017 | 710-2017-42788 |